2017 жылдың 3 ақпаны күні Қазақстан Республикасы Парламенті депутаттары аудан тұрғындарымен кездесті. Кездесуге аудан әкімдігі, аудандық мәслихат депутаттары, ауылдық округтің әкімдері, білім және денсаулық саласының қызметкерлері, Жаңақорған аудынынан 120, Шиелі ауданынан 430 ауыл тұрғыны және БАҚ өкілдері қатысты. Елбасының жақында жариялаған Үндеуі мен Жолдауын кең түрде ҚР Парламенті депутаттары Наталья Жұмаділдаева, Майра Айсина, Мансұрхан Махамбетов, Асылбек Смағұлов, Абзал Ералиев талқыға салды. Олар өз ұсыныстары мен пікірлерін ортаға салып, ауыл активінің сауалдарына тұщымды жауап берді.

Жиында Елбасы Жолдауынан туындаған басым бағыттар әлемдік өркениетте өзіндік орны бар Қазақ елінің ертеңі үшін серпінді серпіліс туғызды. Оған қоса, Мемлекет басшысы халыққа арнаған «100 нақты қадам» Ұлт жоспарында есеп беретін мемлекетті қалыптастыруды ұсынған болатын. Бұл тұста қоғамдағы кез келген қадам көпшіліктің назарынан қалыс қалмайтыны анық деді халық қалаулылары. Оған қоса, депутаттар ел еңсесін тіктеп, тұрғындардың тұрмыс-тіршілігін жақсартуда Жаңақорған мен Жалағаш аймағында қуатты қарқын байқалатынын тілге тиек етті. Жалпы қоғамдағы кез келген игілікті істер өңір үшін өзекті екендігін атап өтті.